Συζήτηση:Βυζαντινές Αριστοκρατικές Οικογένειες

message: Να δούμε κατ' αρχήν αν θα πρέπει να χρησιμοποιείται το δεύτερο πληθυντικό στα ονόματα ή το δεύτερο ενικό, για ομοιομορφία. Έπειτα να απομακρύνουμε τα έντονα γράμματα και ενδεχομένως να αφαιρεθούν οι ένθετες παραπομπές που δεν μπορούν να σταθούν, ακόμα και με χρήση της σήμανσης γενικά του άρθρου για έλλειψη πηγών, αν υπάρχει τέτοια ένσταση για τις πηγές που μας απομένουν για τη στήριξη. Τέλος μπορεί το κείμενο να τροποποιηθεί κατάλληλα ώστε να μην είναι το ίδιο το αρχικό, να μην αλλοιώνεται το νόημα που πρέπει να μεταδίδει το περιεχόμενο και ταυτόχρονα να γίνει εύπεπτο.   ManosHacker 10:28, 31 Οκτωβρίου 2011 (UTC)
Καλησπέρα ManosHacker και σ' ευχαριστώ από βάθους καρδίας για όλες τις απαντήσεις σου που με βοηθούν να κατανοήσω καλύερα και να προσαρμοστώ ευκολότερα στο πνεύμα της Βικιπαίδειας. Δυστυχώς λόγω φόρτου εργασίας δεν μπόρεσα να απαντήσω νωρίτερα. Τώρα όσον αφορά αυτά που γράφεις παραπάνω διευκρινίζω τα εξής: 1) Δεν έχω αντίρηση για την ομοιομορφία αν είναι αυτό το κριτήριο. Προσωπικά προτίμησα να ακολουθήσω τους πιο δόκιμους τρπόπους αναγραφής των ονομάτων των Οίκων. Π.χ. στο Livre d' Or des Familles Ioniennes (Χρυσή Βίβλος των Ευγενών Οικογενειών του Ιονίου) αναφέρεται ο Συγκλητικός Οίκος των Μεταξά (στον ενικό) και όχι των Μεταξάδων (στον πληθυντικό). Το ίδιο συμβαίνει και στο Οικόσημό τους. Αντιθέτως η λέξη Μεταξάδες-ων θα μπορούσε να αναφέρεται στο ομώνυμο χωριό. Άλλο παράδειγμα: Ο Παύλος Καλλιγάς συνέγραψε το 1894 μελέτη με τίτλο "Λασκαρίδαι Παλαιολόγοι", στην οποία αναφέρεται στον Συγκλητικό Οίκο των Λασκαριδών, δηλ. στον πληθυντικό αριθμό. Αυτό ήταν το κριτήριο που ακολούθησα αλλά δεν με πειράζει να ακολουθήσουμε ενιαίο αριθμό είτε Ενικό είτε Πληθυντικό για λόγους ομοιόμορφης αισθητικής. Εσείς σαν διαχειριστές αποφασίζετε, 2) Τα έντονα γράμματα όπως ήδη εξήγησα απλώς υποδηλώνουν το ποιοί από τους παλαιούς Συγκλητικούς Οίκους του Βυζαντίου παραμένουν ενεργοί και έχουν εκπροσωπηθεί από το 2004 μέχρι σήμερα στον αναβιώσαντα δευτεροβάθμιο φορέα τους που είναι η "Σοφή Γερουσία Λογάς του Λαμπροτάτου Τάγματος της Ενδοξοτάτης, Βασιλικής, Ιεράς Συγκλήτου Βουλής της Φιλοχρίστου των Ρωμαίων Πολιτείας", ή εν συντομία: το "Τάγμα της Ιεράς Συγκλήτου (Sacer Senatus)",3) Για τις παραπομπές δεν κατάλαβα τι ακριβώς πρέπει να κάνω, 4) Βιβλιογραφία υπάρχει πολλή, αλλά το πως θα αναφερθεί εξαρτάται από το πως θα πρέπει να γίνονται οι παραπομπές, οπότε ελπίζω να ενημερωθώ και 5) Μια πιο απλή και εύπεπτη διατύπωση είναι εφικτή, το ερώτημα όμως είναι εάν μπορώ ή όχι να χρησιμοποιώ Εθιμοτυπικούς όρους, τους οποίους βεβαίως θα εξηγώ. Ευχαριστώ εκ των προτέρων για τις απαντήσεις. AKOIMHTOC 16:07, 1 Νοεμβρίου 2011 (UTC)AKOIMHTOC
Να πω καταρχήν πως δεν είμαι διαχειριστής, έχω όμως εμπειρία στο πώς φτιάχνουμε σωστά ένα άρθρο. Επιπλέον, πρέπει να ξέρεις πως οι διαχειριστές δεν αποφασίζουν ως πιο ειδικοί για το περιεχόμενο των άρθρων, αλλά γνωρίζουν καλά την πολιτική, τις πρακτικές της σωστής μορφής ενός άρθρου, του τρόπου γραφής του κλπ. Διαχειριστές και χρήστες είναι όλοι ανοικτοί σε επιχειρηματολογία για το περιεχόμενο.
*Ένα κριτήριο για το πώς μπαίνουν τα έντονα γράμματα και πού, είναι τα λοιπά άρθρα. Συνήθως, τα μόνα έντονα γράμματα σε ένα λήμμα είναι όταν ξεκινά, που αναφέρεται για πρώτη φορά ο τίτλος του! Αν χρειάζεται να γίνει κάτι για να φαίνεται η ενεργότητα ή μη, στην περίπτωση του άρθρου εδώ, είναι προτιμητέο να σχηματιστεί ένας πίνακας ή να χωριστεί σε δύο λίστες η μία, πάντως όχι τα έντονα γράμματα.
*Μου ακούγεται πιο καλά να μπουν στον ενικό όλα, γιατί η γενική του δίνει πιο καθαρά την προέλευση του ονόματος, εδώ όμως θα χρειαστεί επιχειρηματολογία.
*Οι παραπομπές δεν είναι πολύ δύσκολο πράγμα. Έφτιαξα ήδη κατάλληλη παράγραφο στο άρθρο όπου θα μαζεύονται οι παραπομπές που θα ενθέσεις, ως υποσημειώσεις. Το μόνο που έχεις να κάνεις είναι να τυλίξεις το κείμενο της παραπομπής μεταξύ των <ref></ref> ώστε να μην φαίνεται ολόκληρο εν μέσω του κειμένου αλλά σαν ένας αριθμός - δείκτης που κάνοντας κλικ πάνω του μεταφέρεσαι στις υποσημειώσεις. Μπορείς να δεις και τη βοήθεια εδώ. Απλά κοίτα οι παραπομπές σου να είναι βιβλία με αριθμό σελίδας, δημοσιεύσεις σε έντυπα και ηλεκτρονικά μέσα με σοβαρό για το θέμα εκδότη και όχι blogs γιατί τα blogs δεν ελέγχονται από εκδότη και γι' αυτό δεν θεωρούνται αξιόπιστα ως πηγές.
*Η εγκυκλοπαίδεια είναι για να διαβάζεται κι από μικρά παιδιά. Αν κάποιος νομίζει πως η ορολογία δεν βοηθά σε αυτό τότε πολύ εύκολα και αρκετά δικαιολογημένα θα θελήσει να απλοποιήσει τα γραφόμενα. Θα προτιμούσα να φτιαχτεί μια παράγραφος που να αναλύει την εθιμοτυπική φρασεολογία χωριστά, για όσους ενδιαφέρονται για κάτι τέτοιο.
Ελπίζω να βοήθησα λίγο. Κάνε μια βόλτα από διάφορα άρθρα να δεις πώς φαίνονται, δες ακόμα καλύτερα μερικά από τα αξιόλογα άρθρα.  Ξεκίνα και βλέπουμε!   ManosHacker 22:00, 3 Νοεμβρίου 2011

message: Αμελήσατε να αναφερθητε στην οικογένεια των  Βλαστών ,μίας από τις 12 επιφανέστερες . Αναφορά:  2A02:214D:823C:2300:D937:CB29:3B0C:842D 15:39, 27 Μαρτίου 2016 (UTC)
Καταγράφεται η άποψη ότι λείπει αναφορά σε κάποια οικογένεια, χωρίς όμως να γίνεται γνωστό με βάση ποιόν συγγραφέα είναι από τις επιφανέστερες και χωρίς κάποια επιπλέον στοιχεία. --Focal Point 18:41, 16 Σεπτεμβρίου 2018 (UTC)
thread_title:  Σχόλιο 27-3-2016